Suid Afrikaanse Nuus Thread - Page 41 - Stormfront
Page 41 of 226 « First < 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 91 141 > Last »
03-28-2006, 02:28 AM #401
Vullis se einde – of joune?
TERWYL die situasie in die Suidpark-stortingsterrein by Bloemfontein dreig om op 'n "lewensgevaarlike" situasie af te stuur, verkies die Mangaung-munisipaliteit skynbaar om sy hande in onskuld te was.
Ongeag tientalle aanrandings die afgelope maand by dié vullishope in die stad, sê die munisipaliteit steeds die onus rus op die polisie om die probleem op te los.
Volksblad is gister oorval met oproepe van lesers wat die naweek deur leeglêers en inwoners by die stortingsterrein aangerand is.
Sover bekend is vier mans, tussen die ouderdomme van 36 en 61, Vrydag en Saterdag by Suidpark aangeval en beroof. In al die voorvalle was die aanranders met klippe, stokke of messe gewapen.
"Dit (die aanvalle) is nie relevant vir die munisipaliteit nie," sê mnr. Lele Mamatu, munisipale woordvoerder.
"Ek kan nie sien hoe ons enigiets aan die situasie kan doen nie," het hy volgehou. "Mense moet 'n klag by die polisie indien. Dit val in hul gebied."
In teenstelling hiermee het 'n munisipale ingeligte, wat anoniem wil bly, aan Volksblad gesê die situasie by die stortingsterrein is "lewensgevaarlik".
"Ons is bewus van die probleem, ja," het die amptenaar by navraag gesê. "Die probleem is egter dat daar nie geld is om veiligheidsbeamptes aan te stel wat permanent op die terrein kan wees nie."
Volgens die amptenaar maak die begroting vir die nuwe boekjaar voorsiening hiervoor. Die begroting is egter nog nie goedgekeur nie.
Hy gee toe die oplossing sou wees om die leeglêers wat hulle hier tuisgemaak het en Bloemfonteiners treiter, met mag te verwyder.
"Dit is maklik om dit te doen. Ons hét al. Maar ons het nie ondersteuning nie. Die een dag verwyder ons hulle, die volgende dag is die mense terug."
Die noordelike stortingsterrein naby die Northridge-inkopiesentrum wek ook kommer. Hoewel in 'n mindere mate, kom aanvalle ook hier voor. "Suidpark is egter 'n ernstige probleem."
Supt. Sam Makhele, polisiewoordvoerder, sê op die oomblik is Suidpark 'n "moontlik gevaarlike" gebied en nie 'n hoërisikogebied nie.
Makhele sê dit is die polisie se plig om die gebied rondom die vullishope te beveilig. Die verantwoordelikheid rus egter op die munisipaliteit om Bloemfonteiners se veiligheid te waarborg.
"As deel van misdaadvoorkoming sal meer reaksievoertuie die gebied rondom die terrein patrolleer."
Briesende inwoners dreig intussen om hul rommel en tuinvullis voor die Glaspaleis te stort indien die munisipaliteit nie ingryp nie.
Mnr. Dan Pienaar (53), 'n rekenaarkonsultant by Ou Mutual se streekkantoor, sê een van die trawante het sy selfoon gegryp en laat spaander.
Die man het Pienaar met 'n mes bestorm toe hy hom agternasit. Pienaar sê hy het die aanvaller vol in die gesig met pepersproei gespuit en die res van die aanvallers só op 'n afstand gehou en gevlug.
"Die oplossing is eenvoudig. Toegangsbeheer moet ingestel word. Net 'n motorbestuurder en sy eie werkers moet in die gebied toegelaat word.
"Die polisie moet al die ongewenste elemente hier verwyder."
Mnr. Hans Pottas (61), eienaar van Airflow, het ook die naweek deurgeloop. "Ek was magteloos toe 'n swerm mense my toepak." Pottas is van sy Ericsson-selfoon van R5 000 beroof.
Mnr. Japie Taljaard (52), 'n pensioenkonsultant, sê hy het "gery dat dit bars" toe die mense Saterdagoggend op hom toegesak het.
Supt. Jurg Kruger (36) van die provinsiale eenheid teen misdaadvoorkoming is Saterdag tydens 'n aanval erg aangerand en beseer.
Die vier slagoffers was dit eens dat die munisipaliteit in 'n hoek gedruk moet word.
Die algemene gevoel onder die mans is dat die munisipaliteit drasties moet optree om belastingbetalers se veiligheid by die stortingsterreine te verseker.
03-28-2006, 02:31 AM #402
Man verdrink in rivier, geliefde polisiehond ook
BOTHAVILLE. – 'n Grootskaalse soektog na 'n jong pa van Bothaville, wat vermoedelik hier in die Vaalrivier verdrink het, het tot 'n tweede treurspel gelei toe die polisie se enigste hond wat gebruik word om lyke hier uit te ruik, ook verdrink het.
Insp. Sammy de Ridder, wat ternouernood aan die dood ontkom het toe hy en sy hond, Bruno, in die rivier beland het, is laasnag vir waarneming in die hospitaal gehou.
Hulle was gister deel van die span wat na mnr. Louis Louw (29) van Rivierstraat 48 gesoek het. Louw het Sondag omstreeks 14:00 vermoedelik verdrink toe hy saam met vriende by die rivier visgevang en geswem het.
Die soektog Sondag het niks opgelewer nie.
De Ridder en Bruno is gisteroggend deur die sterk water by 'n keerwal in hul bootjie oorweldig en het in 'n maalgat beland.
De Ridder is later met die hulp van twee duikers van die polisie uit die water gekry, maar Bruno het verdrink.
Hy en die hond was sowat ses jaar saam en onafskeidbaar. Hy het altyd die hond as familielid en vriend beskryf.
Bruno was een van net vier honde in die Vrystaat wat opgelei is om lyke uit te ruik. Die ander drie is in Bloemfontein, Sasolburg en Bethlehem.
Louw se ma, mev. Alida Louw van Bothaville, sê haar seun het by kontrakteurs in Stilfontein gewerk.
Hy het oor die rivier geswem om 'n net te kry toe hy deur die stroom meegesleur is en in die maalgat by die keerwal beland het.
Hy word oorleef deur sy vrou, Lettie, en twee dogters van ses en agt jaar oud.
# Die polisie se duikspan in die Noord-Vrystaat is gister ook na Viljoenskroon uitgeroep om in die Renosterrivier na 'n lyk te soek. Die lyk van 'n onbekende man is gister in die rivier gesien.
03-28-2006, 02:34 AM #403
Man wat glo lieg sodat polisie vinnig uitkom, op waarskuwing vry
'n Pretoriase man wat glo valslik voorgegee het hy het sy vrou se verkragter doodgeskiet sodat die polisie vinniger op sy huisbraak-klagte sou reageer, is gister in die Pretoriase landdroshof op waarskuwing vrygelaat.
Mnr. David Brits (26) van Silverton in die ooste van Pretoria het gister vlugtig in die hof verskyn op aanklag van dwarsboming van die gereg.
Brits, geklee in 'n oorgroot swart baadjie en oranje T-hemp, het om regshulp aansoek gedoen nadat sy regte aan hom verduidelik is.
Insp. Paul Ramaloko, polisiewoordvoerder, het vroeër gesê Brits het Saterdag omstreeks 10:45 die polisie ontbied en gesê dat hy pas sy vrou se verkragter doodgeskiet het.
Toe die blitspatrollie by die toneel opdaag, het hy erken dat dit nie die waarheid is nie en dat daar eintlik net by hom ingebreek is.
Volgens Ramaloko het hy gesê hy wou nie die polisie doelbewus om die bos lei nie, maar wou bloot seker maak hulle kom vinnig uit om die inbraak te ondersoek.
Mnr. Adam Mputla, staatsaanklaer, het in die hof gesê die aanklagte volg nadat Brits 'n "poets-oproep" aan die polisie gemaak het en dat die klagte van moord en verkragting gemeld is.
Landdros Ansie Scheepers het gevra of 'n ander misdaad daarna aangemeld is om die aanklagte van dwarsboming van die gereg te staaf, maar Mputla het gesê hy het nie genoeg inligting om haar te antwoord nie.
Scheepers het gesê: "Ek wil weet hoe kan dwarsboming van die gereg plaasvind as 'n misdaad aan die polisie gerapporteer word en daar was 'n ánder misdaad as waarvoor die polisie uitgeroep is."
"Hoe is dit dwarsboming van die gereg?"
Die saak is gister uitgestel en Scheepers het gesê die staat moet by die volgende verskyning die basis lê vir die aanklag teen Brits.
03-28-2006, 02:37 AM #404
Die nuwe vuurwapenwet is nie 'n maatreël om wettige vuurwapeneienaars te straf nie, het mnr. Charles Nqakula, minister van veiligheid en sekuriteit, vroeër aan verskeie rolspelers in die vuurwapenbedryf gesê oor die inwerkingstelling van die nuwe wet.
Maar die verwarring en frustrasie om die instelling en vereistes van die nuwe wet was lank reeds wyd gesaai: petisies is opgestel, besware gelug en 'n magdom menings uitgespreek. Die wet is deurgevoer en vuurwapeneienaars moet nou self hul kant bring om te verseker dat hulle lisensies kry.
Kapt. François Bekker, nasionale polisiewoordvoerder, sê die wet is geskryf met net een doel voor oë: om te verseker dat vuurwapeneienaars bevoeg is om wapens te besit en dit veilig sal hanteer én bêre.
Vuurwapeneienaars wat wettig in besit van hul wapens is, was diep ontevrede oor die groot moeite wat hulle moet doen om hul wapens wettig te hou, terwyl duisende onwettige vuurwapens steeds in omloop is en daagliks in die pleeg van misdaad gebruik word.
Bekker verduidelik dat beter beheer oor wettige vuurwapens beteken daar is ook minder onwettige vuurwapens in sirkulasie. "Daar is swaar strawwe vir misdadigers wat vuurwapens tydens die pleeg van misdade gebruik en daar is maatreëls in die wet ingebou om onwettige wapens terug te kry," sê hy.
Voorheen was daar nie 'n akkurate stelsel om te bepaal hoeveel wettige wapens daar in omloop is nie en gesteelde wapens is dikwels nie eens by die polisie aangemeld nie. "Nou is daar ernstige gevolge vir 'n vuurwapeneienaar as 'n gesteelde wapen nie aangemeld word nie."
Mense wat weet van onwettige vuurwapens en dit nie aanmeld nie, kan óók vervolg word.
Mnr. Kobus du Plessis, 'n vuurwapenhandelaar en eienaar van die Lyttelton-vuurwapenopleidingsentrum in Centurion, meen ook die nuwe wet dwing vuurwapeneienaars om verantwoordeliker met hul wapens te wees.
Dít is volgens hom 'n baie goeie ding.
"Met die nuwe wet word die onus teruggeneem na die vuurwapeneienaar.
"As jy 'n wapen wil besit, moet jy kennis van die wet hê én die vaardighede hê om 'n wapen te besit," sê Du Plessis.
"Baie mense het vuurwapens, maar hulle is te bang om die goed uit die hangkas te haal. Nou word daar net van vuurwapeneienaars verwag om bietjie meer te doen."
Die regering het pas weer 'n kat in die hoenderhok losgelaat met voorgestelde wysigings aan die wet wat later vanjaar aan die parlement voorgelê sal word. As dié wysigings aanvaar word, sal dit onder meer bepaal dat daar nie 'n beperking geplaas word op die getal wapens wat bestaande vuurwapeneienaars (wat onder die vorige wetgewing lisensies gekry het) mag besit nie.
Vuurwapeneienaars is knorrig omdat baie van hulle al hul wapens ooreenkomstig die nuwe wetgewing ingegee het. Mnr. George Nell, 'n Pretoriase prokureur wat spesialiseer in wapenwetgewing, sê egter eienaars het hul wapens vrywillig ingehandig.
Maar volgens hom het 'n magdom versamelstukke ook verlore gegaan omdat eienaars andersins nie aan die wet sou voldoen het nie.
"Belangegroepe en die owerhede het besef die wetgewing het 'n langer tydperk van inwerkingstelling nodig.
"Dis beter dat die wetgewing eerder vroeër as later verander word," meen Nell.
Maar die voorgestelde wysigings is nog lank nie wet nie en voordat dit nie aanvaar word nie, is die huidige wet steeds in werking.
Een vereiste waaraan 'n vuurwapeneienaar deesdae moet voldoen, is om 'n vaardigheidsertifikaat by 'n geakkrediteerde vuurwapenopleidingsentrum te kry. Die vaardigheidstoets wat geslaag moet word, bestaan uit 'n praktiese skiettoets en 'n teoretiese toets oor die wet.
"Dit is die ideale geleentheid vir mense om seker te maak hul vaardighede is voldoende," sê Du Plessis.
Bestaande lisensiehouers hoef nie nou die skiettoets te doen nie, maar sal dit moet doen wanneer hul lisensies weer verval. Die teoretiese toets is verpligtend. Volgens Du Plessis doen baie mense sommer alles gelyk en kry hulle dit agter die rug.
Jy hoef dié toets net een keer te slaag.
Nadat 'n vaardigheidsertifikaat bekom is, moet 'n bestaande of voornemende vuurwapeneienaar by die polisie aansoek doen vir 'n bevoegdheidsertifikaat. Dié dokument sertifiseer dat die polisie jou as 'n geskikte vuurwapeneienaar beskou.
Die polisie doen 'n volledige agtergrondevaluering van die aansoeker en volg die verwysings wat jy saam met jou aansoek vir só 'n sertifikaat indien, volledig op. Gesprekke word byvoorbeeld met jou eggenoot, 'n kollega en 'n vriend gedoen.
Daarna inspekteer die polisie jou kluis. Volgens Bekker moet die kluis aan die SABS se standaarde voldoen.
As die polisie ontevrede is daarmee, sal hulle jou raad gee hoe om dit reg te stel. As dit dan hul goedkeuring wegdra, het dit geen negatiewe invloed op jou aansoek nie.
Die proses neem baie tyd in beslag: "Een van die moeilikste dinge is om mense by hul huise te kry sodat ons sulke opvolgwerk kan afhandel," sê Bekker.
Die polisie kan ook vra dat 'n mediese of sielkundige verslag saam met jou aansoek ingedien word, maar sulke versoeke is meer die uitsondering as die reël.
'n Bevoegdheidsertifikaat is vir vyf jaar geldig en kos R70. Ná vyf jaar moet 'n vuurwapeneienaar weer daarvoor aansoek doen. Dié stelsel word gebruik om te verseker daar het nie intussen iets gebeur wat 'n vuurwapeneienaar onbevoeg sou maak om 'n wapen te besit nie.
Indien die polisie tevrede is met al dié vereistes, word jou bevoegdheidsertifikaat uitgereik en kan jy aansoek doen vir 'n vuurwapenlisensie.
Alle aansoeke vir vuurwapenlisensies moet 'n volledige motivering insluit oor waarom jy 'n spesifieke wapen nodig het - of dit nou vir grootwildjag, skyfskiet of selfverdediging is. Dit is dié motivering wat menige voornemende vuurwapeneienaar kniehalter: die polisie keur dikwels aansoeke af weens gebrek aan "substantiewe motivering".
Tog is dit nie 'n vreemde verskynsel dat aansoekers die ruimte op die vorm waar hulle hul motivering moet neerskryf, leeg laat nie. Soms lyk dit of aansoekers nie die motivering ernstig opneem nie.
"Oor byvoorbeeld 'n versamelstuk kan jy boeke skryf: jy kán motiveer waarom jy 'n lisensie daarvoor moet kry," sê Bekker.
Indien jy gereeld jag, sluit dan 'n motivering in van die jagtersvereniging wat dit bewys. As jy aan 'n sportsoort deelneem waarby 'n wapen betrokke is, stuur die bewys daarvan saam met jou aansoek.
Die polisie het nou ook onderneem om verskillende georganiseerde verenigings in die vuurwapenbedryf touwys te maak oor hoe om hul aansoeke beter te motiveer.
Die voorgestelde wysigings aan die wet toon dat die regering na belanghebbendes se voorstelle oor die wet geluister het en dit in ag neem.
Administratiewe probleme veroorsaak dat die verwerking van aansoeke sloer. Aansoekers wag soms tussen 'n jaar en 18 maande vir 'n antwoord en 'n appèlaansoek duur dikwels nog langer.
Mnr. Martin Hood, woordvoerder van die Suid-Afrikaanse vuurwapeneienaarsvereniging (Saga), is een van die mense wat dié tydsame proses as "onaanvaarbaar" beskryf.
Bekker sê egter aansoekers vul dikwels die aansoekvorms onvolledig in, vergeet om datums op te skryf of die vorms te onderteken, of lieg oor hul misdaadrekord. Dit alles dra by tot 'n groter administratiewe las op die polisie en vertraag die proses.
Indien jou aansoek steeds afgekeur word, moet die polisie redes vir die beslissing verskaf: die wet vereis dit. Jy is egter welkom om weer om 'n lisensie aansoek te doen óf om teen die besluit te appelleer.
Du Plessis meen vuurwapeneienaars wat nie regtig wil moeite doen met hul wapens nie, moet dit eerder verkoop. Daar is egter geen rede om halsoorkop van jou wapens ontslae te raak nie.
"Daar is eintlik niks fout met die vuurwapenwet nie. As jy regtig wapens wil hê, maak die wet goed voorsiening vir almal se behoeftes."
03-28-2006, 02:44 AM #405
Skrikbewind van geweld en bloed
HUMANSDORP. – Vermeende perlemoenstropers wat nou hul visier op dié omgewing stel, het drie mans só erg op die dorp aangerand dat hulle in die hospitaal beland het.
Mnr. Etienne Marais moes gister 'n gesigspesialis in Port Elizabeth gaan sien nadat sy oogbank en neus Saterdag in 'n bakleiery met die vermeende stropers gebreek is, terwyl mnr. Carel Bakkes gistermiddag eers uit die Greenacres-hospitaal ontslaan is. Sy enkel is gebreek toe hy van 'n stel trappe afgegooi is.
Hul vriend, wat uit vrees nie genoem wou word nie, het 'n rib gebreek en verskeie kneusplekke opgedoen toe die 12 mans glo Saterdagmiddag by die Footprints-restaurant en kroeg met hulle slaags geraak het.
Volgens Marais het die vermeende stropers reeds 'n geruime tyd in die restaurant gekuier toe hy omstreeks 13:30 daar aangekom het om rugby saam met sy twee vriende te kyk.
"Een van die mans het later na ons toe gekom en my gevra wat dink ons daarvan dat hulle ons kus stroop. Ek het gesê dit is hulle saak wat hulle doen. Hy het sy vriende gaan haal en teruggekom en gesê hulle hou nie van ons houding nie," het Marais gesê.
Die vermeende stropers het glo 'n kring om die drie mans gevorm en hulle na bewering net daar in die restaurant begin moker.
Een van die drie vriende, wat almal in die omgewing op plase werk, se vriendin het besluit om die polisie te bel, wat glo die vermeende stropers laat spaander het.
Hulle het in 'n motor en bakkie met 'n rubberboot agteraan gevlug, glo sonder om hul rekening by die restaurant te betaal.
Bakkes en Marais is Saterdagaand by die Humansdorp-hospitaal behandel, waarna Bakkes na die Greenacres-hospitaal in die Baai oorgeplaas is vir 'n noodoperasie op sy gebreekte enkel.
Volgens Bakkes het een van die vermeende stropers aan hom gesê hy was in 'n spesiale skool en is nie bereid om 'n eenvoudige werk vir R3 000 'n maand te doen as hy baie meer geld met perlemoenstropery kan verdien nie.
"Hulle kon ons doodgemaak het. Hulle gebruik die dorp as deurgang om hul bote by die Kromrivier te lanseer en dieselfde boot is net Sondag weer by die rivier gesien. Die publiek moet ophou bang wees en saamstaan teen hulle," het Bakkes gesê.
Volgens hom stop die vermeende stropers gereeld by die Engen-vulstasie, oorkant die restaurant waar die aanranding na bewering plaasgevind het, om brandstof in te gooi.
Volgens 'n ander bron, wat nie genoem wou word nie, het stropers onlangs selfs onder twee van die petroljoggies ingeklim omdat hulle te naby aan hul rubberboot gekom het.
"Die polisiebeamptes word ook met hul families se lewens gedreig. Dit is 'n skrikbewind wat die stropers voer en die meeste mense op die dorp is bang vir hulle," het die bron gesê.
Die stropers, wat glo meestal van Nelson Mandelabaai afkomstig is, gebruik na bewering die Krom- en Gamtoosrivier as lanseerplekke om veral die kusstrook langs St. Francisbaai te stroop.
Dit is nie duidelik of dit die polisiëring by gewilde vorige stroopplekke soos Birdeiland en Schoenmakerskop, of die gebrek aan volgroeide perlemoen op dié plekke is wat die stropers na St. Francisbaai gelok het nie.
Supt. Priscilla Naidu, polisiewoordvoerder, het bevestig dat perlemoenverwante bedrywighede onlangs in dié gebied toegeneem het. " 'n Spesiale taakspan is saamgestel om die probleem te takel," het Naidu gesê.
03-28-2006, 05:59 AM #406
Aartappelboere praat hard oor krag-skade
"Ons kan nou nog sukkel om ?aartappels in die grond te kry ondanks kragonderbrekings, maar in die winter moet die oes in pakhuise verhit en drooggeblaas word voordat dit in sakke kom."
Só sê mev. Rina Theron, onder-voorsitter van die Graafwater-boerevereniging. "Party boere koop nou opwekkers, maar dit is ontsettend duur – tot R900 om dit 12 uur aan die gang te hou," het sy gesê.
Drinkwater vir mens en dier moet ook met elektrisiteit uitgepomp word. Ook is tien jaar se werk met plantjies wat vir laboratorium-doeleindes in tonnels was, weens kragonderbrekings vernietig.
Duur sorteertoerusting kan nie wisselende kragsterkte hanteer nie en Theron wil weet wie gaan betaal vir verliese, "want Eskom en die versekeraars trek net skouers op".
Aartappelboere het ononderbro-ke kragtoevoer van 12 tot 23 uur nodig vir sirkelbesproeiing op sowat 20 ha. Buiten besproeiing moet kunsmis en chemiese middels sowat twee keer per week toegedien word – prosesse wat met krag werk.
Sy het simpatie met stedelinge, maar hulle moet darem ook simpatie hê met die een wat die kos op die tafel moet sit. "Dis 'n jaar se inkomste wat daarmee heen is; nie net 'n yskas vol kos nie," het Theron gesê.
"In Desember was daar nie brandstof nie, nou is dit krag. Dan word ons – sonder oorleg – bloot in kennis gestel lone styg, dít terwyl boere se inkomste in vyf jaar met sowat 22,5% gedaal het.
"Elke Januarie sê Eskom krag word 12% duurder, maar die produk wat ons verkoop se prys bly al tien jaar basies dieselfde."
Sy sê verbruikers betaal gewoonlik so R30 vir 'n sak aartappels van 10 kg, terwyl die boer sukkel om R20 in sy sak te kan steek. "In die Sandveld het dit ons in 2004 R13,67/10 kg gekos net om te produseer. Daarby moet dan nog ander koste soos waardevermindering, rente en markkoste van 10% kom. Met die brandstofprys wat ál hoër word, styg ons vervoerkoste ook elke jaar. Op die ou einde sit 'n mens met so min oor dat jy jou afvra hoekom jy nog in die landbou is."
Sy glo landbou in Suid-Afrika word soos 'n stiefkind behandel. "Daar was nou die dag 'n man by my wat lemoene produseer en maar R900/ton uitgekry het. Hy kan nie eens produseer teen dié prys nie.
"Om een of ander rede kan ons regering nie die landbou na waarde skat nie. As jou land nie sy eie kos kan produseer nie, verloor jy stabiliteit. Teen watter prys moet die landbouer dan nou nog aangaan om die kos op die tafel te sit?"
Die drie jaar droogte en die sterk rand vererger boonop die situasie.
"Ons het al invoerbelasting gevra sodat gesubsidieerde lande se produkte nie net hier gestort kan word nie," het Theron gesê. "As gevestigde boere nie eens kans sien om voort te gaan nie, wat van opkomende boere wat 'n kans gegun moet word?" Sy voorsien plase gaan hier – nes in Australië – ál groter word en deur maatskappye besit word. Groter meganisasie gaan ook meer werkloosheid veroorsaak.
Mnr. Terence Brown, streekbestuurder van Aartappel SA, sê vooraf-kennisgewing van kragonderbrekings is noodsaaklik vir beplanning. Die plantproses kan nie herhaaldelik onderbreek word nie. As besproeiing nie voltooi kan word nie, sal aartappels wat reeds geplant is óf verrot óf nie opkom nie – met astronomiese gevolge vir die produksie- en voorsieningsketting.
"Onthou, ons werk met 'n bederfbare produk waarvan die insetkoste sowat R48 000 tot R55 000/ha is en ons moet voedsel aan die publiek voorsien."
In die sentrale Sandveldstreek – van Piketberg-Elandsbaai tot by Lambertsbaai en Graafwater – is boere en hul werkers afhanklik van aartappels en kan nie ander gewasse verbou nie.
03-28-2006, 11:51 PM #407
Polisie 24 dae laat
Presies 24 dae nadat 'n vrou van Faerie Glen in Pretoria 'n inbraak by haar woonstel by die polisie aangemeld het, het 'n polisie-inspekteur aangebied om te kom kyk na die toneel "vir vingerafdrukke".
Me. Chriszinda Jansen van Vuuren van Faerie Glen sê sy was uit die veld geslaan toe die inspekteur van die Boschkop-polisiekantoor haar verlede week bel en vra of sy wil voortgaan met 'n saak van huisinbraak en of sy 'n saaknommer wil hê. Dit was 24 dae nadat sy die inbraak by haar woonstel op 27 Februarie aangemeld het.
"Die inspekteur het gesê hy wil na my woonstel kom kyk. Ek weet nie wat hy wil sien nie, want alles is reeds vervang en herstel. Maar hy het gesê hy wil kom kyk vir vingerafdrukke"
Die Boschkop-polisie was onlangs ook in die spervuur toe hulle na bewering weens 'n stukkende voertuig nie 'n inbraak in Wapadrand kon ondersoek nie.
Jansen van Vuuren sê sy het 'n verklaring afgelê op die dag van die inbraak.
"Die polisie het nie vingerafdrukke geneem of vir my 'n saaknommer gegee nie." Sy het daarna glo gesukkel om 'n saaknommer te kry toe sy wou eis vir haar gesteelde besittings. Volgens haar het sy uiteindelik met moeite 'n saaknommer gekry.
Die inspekteur wat haar verlede week gebel het, was ook nie daarvan bewus dat 'n saaknommer reeds aan haar uitgereik is nie. "Toe ek hom vra waarom hulle so lank gevat het om die saak op te volg, het hy daarop gesinspeel dit is my skuld, omdat ek gedurende die dag werk.
"Hy het kwansuis gesukkel om my op te spoor."
Supt. Piletji Sebola, polisiewoordvoerder, het bevestig dat Jansen van Vuuren die inbraak op 27 Februarie aangemeld het. "Geen vingerafdrukke is egter daarna geneem nie. Dit is 'n bron van kommer en ons gaan die aangeleentheid intern ondersoek."
Volgens Sebola is 'n tydelike nommer aanvanklik aan Jansen van Vuuren uitgereik, omdat die polisiekantoor se rekenaarstelsel af was toe sy die saak aangemeld het.
"In so 'n geval word die saak in 'n register aangeteken. Hulle moes Jansen van Vuuren daarvan in kennis gestel het dat dit slegs 'n tydelike saaknommer is wat aan haar uitgereik is," het Sebola gesê.
Die polisie aan die Vaal-Rand het met 'n interne ondersoek begin nadat hul kollegas van Ennerdale eergister glo versuim het om die lyk van 'n vrou, wat na bewering vir ure in die veld gelê het, te verwyder omdat hulle nie 'n voertuig gehad het nie, berig Elise Tempelhoff.
Supt. Maria Mazibuko, woordvoerder van die polisie, het gister gesê 'n inwoner van die woonbuurt het die polisie se noodnommer gebel en gevra dat die lyk verwyder moet word. 'n Polisieman het glo vir die inbeller gesê hulle het geen voertuig nie.
Daily Sun het gister berig inwoners van die woonbuurt was woedend omdat die lyk van die jong vrou, wat vermoedelik verkrag is, vir ure in die veld gelê het.
Mazibuko het gesê die polisie sal die oproepe nagaan en probeer vasstel wie die telefoon beantwoord het.
03-28-2006, 11:57 PM #408
Polisielid se gesin ly nadat hy inbreker skiet
Die Pretoriase polisielid wat vandeesweek gearresteer is omdat hy na bewering 'n vermeende inbreker geskiet het, is eergister in die Denmar- psigiatriese hospitaal opgeneem om vir stres behandel te word.
Insp. Flip Welman (35) het eergister op aanklag van poging tot moord in die hof verskyn nadat hy 'n Mosambieker, wat vermoedelik by 'n huis in Groenkloof, Pretoria, wou inbreek, glo in die been geskiet het. Hy is kort daarna gearresteer.
Inwoners van Herbert Bakerstraat in Groenkloof waar die drama hom Sondag in die vroeë oggendure afgespeel het, was verbyster oor die besluit om Welman te arresteer. Die omgewing loop die afgelope tyd onder inbrake deur en volgens inwoners is die Sunnyside-polisie traag om iets aan die probleem te doen.
"Ek voel geweldig jammer vir hom (Welman) en ons is bereid om hom te help," het mnr. George Avvakoumides, 'n prokureur wat in die straat bly, gesê.
"Die polisie het al hier aangekom en vir my gevra wat ek nou eintlik wil hê hulle aan die probleem moet doen. Die inbrekers sal jou doodmaak, want hulle doen net wat hulle wil."
Welman se vrou, Priscilla, sê sy arrestasie beïnvloed hul gesinslewe. "Ek is 'n senuweewrak en my kinders wil weet waar hul pa is. Ek het gaan stap en my hart uitgehuil, want ek kan dit nie voor my kinders doen nie."
Dir. Sally de Beer, nasionale polisiewoordvoerder, het gesê Welman is nie geskors nie. Die polisie wag op die uitslag van 'n ondersoek na die voorval en sal dan besluit oor skorsing.
03-28-2006, 11:58 PM #409
Pa skuldig nadat kinders getuig oor moord op ma
VIRGINIA. – Die grusame gebeure in die laaste lewensure van 'n Welkomse ma, waartydens sy onder meer in die gesig en op haar privaatdele geslaan en geskop, aan haar hare rondgesleep en voor haar kinders verneder is terwyl sy besig was om te sterf, het gister hier in die rondgaande hof in die getuienis van haar kinders ontvou.
Mnr. Johan (Bokkie) Lubbe (40) is gister na dié getuienis van sy oudste seun en dogter deur regter. A.P. Beckley skuldig bevind aan die wrede moord op mev. Sanet (Liefie) Lubbe (40), asook aan vier aanklagte van aanranding met die opset om ernstig te beseer.
Dié vier aanklagte hou daarmee verband dat hy sy kinders en die loseerder erg aangerand en met windbukse geskiet het.
Mej. Lioni Lubbe (18) het in trane getuig dat haar pa haar ma herhaaldelik voor hulle geslaan en geskop het. Toe sy reeds besig was om te sterf, het hy haar daarvan beskuldig dat sy "dood speel" om die kinders bang te maak. Hy het haar toe verder aangerand.
Sy het ook getuig dat sy haar pa vergewe, hoewel sy vir hom kwaad is, dat sy vir hom lief is en dat sy enigiets sal doen om hom by hulle terug te kry.
Haar pa het haar gedwing om grimering aan haar ma se gesig te smeer om die beserings te verbloem en hy het mev. Lubbe se broek oopgeskeur en haar met die vuis op die privaatdele geslaan.
Haar pa het haar (Lioni) vroeër met die vuis geslaan, teen die muur gegooi en haar kop met die kombuiskasdeure, potte en 'n bottel geslaan.
Mnr. Riaan Lubbe (20) het getuig dat hy en sy pa op 26 Julie 2005 vroeg reeds bier by 'n sjebeen begin drink het en daarna na "papsakke" met wyn oorgeslaan het. Tussen hulle en die loseerder het hulle moontlik 20 liter van dié wyn gedrink, maar nie een was vreeslik dronk nie.
Hy het in besonderhede getuig dat sy pa sy ma eers met die vuis in die gesig geslaan het, dat sy agteroor geval en dat hy haar daarna geskop het. Sy is op die bank tussen die bene geskop.
Tussen die aanrandings deur moes die kinders haar gaan was en skoon aantrek.
In die badkamer is sy verder aangerand en is haar bloes oopgeskeur sodat hy (Riaan) in opdrag van sy pa na sy ma se borste kan kyk.
Hierna het die aanrandings in die kamer voortgeduur.
Mev. Lubbe is later weens ernstige breinbeserings en 'n geskeurde aar in haar linkerlies dood.
Die aanrandings het op 'n woordewisseling oor te min geld wat mev. Lubbe haar man gegee het, gevolg. Die gesin het geleef van lekkergoed wat hulle gemaak en wat die kinders dan op straat en by winkelsentrums in Welkom verkoop het.
03-29-2006, 02:49 AM #410
Laat dooies met rus
Ronel van Nelspruit skryf:
Ek ry elke dag by die begraafplaas verby en het onlangs opgemerk dat 'n deel daarvan afgebaken word. Daar pryk nou 'n kennisgewing by dié gedeelte met sy eie ingang - "Muslims".
Ek wil weet hoekom daar onderskeid gemaak word tussen grafte. Wat maak hulle so spesiaal dat hulle apart begrawe word?
As jy dood is, is jy dood en word jy begrawe en jy "worry" regtig nie waar en hoe nie. Dood beteken sonder asem, sonder gees en lewe. Jou vlees is dood en dit is slegs jou gees waaroor jy bekommerd moet wees en dié is dan nie meer teenwoordig nie.
Hoekom moet daar apartheid tussen Moslems en die ander wees? Ek is ook baie bekommerd dat daar nie meer vir die inwoners van Nelspruit plek oor gaan wees om begrawe te word nie. Daar word byna elke Saterdag ten minste ses begrafnisse gehou van mense wat nie in Nelspruit woon nie. Is daar nie grond vir hulle beskikbaar nie?
Ons stad groei teen so 'n vaart dat daar werklik in die toekoms 'n probleem gaan wees. Het die stadsvaders aan 'n alternatief gedink?
France Nyathi, assistant director: social development (parks and cemeteries), Mbombela Municipality, replies:
All municipally controlled cemeteries are demarcated as follows: children`s section, landscape section, family graves section, pauper section, heroes section, South African National Defence Force section, Wall of Remembrance, Muslim section.
All these sections are regulated differently by council by-laws.
Exception is made for the Muslim community because of their way of burial. They bury their people at an angle for the deceased to face Qiblar. The burial takes place in the middle of the night. It remains the family`s choice to bury anywhere in other Mbombela controlled cemeteries.
As far as enough space for the people of Nelspruit is concerned, the Mbombela Local Municipality will consult the community of Mbombela, not just Nelspruit, if the problem of too little burial space arises. There are many other traditional cemeteries in the municipality`s boundaries that can be used.